નવી દિલ્હીઃ આઠ મેચમાંથી છ મેચ હારીને ટૂર્નામેન્ટની બહાર થવાએ પહોંચી ગયેલી દિલ્હી ડેરડેવિલ્સની ટીમ માટે આજે રાજસ્થાન સામેનો મુકાબલો “કરો યા મરો’ સમાન છે. ગૌતમ ગંભીરે કેપ્ટનશિપ છોડી દીધા બાદ શ્રેયસ અૈયરને દિલ્હી ટીમનું નેતૃત્વ સોંપી દેવામાં આવ્યું છે, જેણે ૪૦ બોલમાં અણનમ ૯૪ રન બનાવીને ફિરોજશાહ કોટલા મેદાન પર કોલકાતા સામે ટીમને ૫૫ રને જીત અપાવી હતી, જોકે ચેન્નઈની ટીમે દિલ્હીને ૧૩ રને હરાવી દઈને દિલ્હીની વાપસીની ઇચ્છાઓ પર પાણી ફેરવી દીધું હતું. હવે ઐયરને પોતાની ટીમને દરેક મેચ જીતવા માટે પ્રેરિત કરવી પડશે, જેથી ટૂર્નામેન્ટમાં તેનું અસ્તિત્વ જળવાઈ રહે.